CELEX: 61970CJ0002
Language: da
Date: 1971-03-03
Title: Domstolens Dom af 3. marts 1971. # Acciaierie e Ferriere Riva S.p.a. mod Kommissionen for De Europæiske Fællesskaber. # Sag 2-70.

DOMSTOLENS DOM
      AF 3. MARTS 1971
      
         Acciaierie e Ferriere Riva S. p. a.
      
      
         mod Kommissionen for De europæiske Fællesskaber
      
      Sag 2/70
      Processprog: Italiensk
      
      Angående:
      Annullation af to til sagsøgeren rettede individuelle afgørelser af 4. december 1969 om fastsættelse dels af tonnagevægten af skrot, med hensyn til hvilket sagsøgeren er afgiftspligtig i henhold til ordningen med prisudligning for indført og hermed ligestillet skrot, dels af det beløb, der skyldes på grundlag af ovennævnte tonnagevægt af skrot, dvs. et beløb på 275005963 lire.
      Domskonklusion:
      Sagsøgte frifindes.
      Generaladvokatens forslag til afgørelse:
      Kravene bør afvises fra realitetsbehandling i det omfang, de går ud på annullation af de momenter i afgørelserne, der vedrører året 1958, og i øvrigt som ubegrundede.
      Sammendrag
      
               1.
            
            
               Falles finansielle ordninger — prisudligning for skrot — virkning — lighed i behandlingen af de forpligtede — Kommissionens forpligtelser
               (EKSF-traktaten, artikel 53)
            
         
               2.
            
            
               Fælles finansielle ordninger — prisudligning for skrot — bidrag — forældelsesfrist — afskaffelse af indsigelser indtil afslutningen af det endelige regnskab
               (EKSF-traktaten, artikel 53)
            
         
               1.
            
            
               I den fælles finansielle ordning med pris-udligning for skrot, som er begrundet i en nær gensidig afhængighed mellem ydelserne fra de enkelte deltagere, er der især grund til at sikre ligheden i behandlingen af de forpligtede ved at eliminere enhver mulighed for forskelsbehandling mellem dem.
               Kommissionen har altså i de forpligtedes egen interesse ret og pligt til at overvåge, at denne ordning til enhver tid virker på et rimeligt, retsgyldigt og korrekt grundlag.
            
         
               2.
            
            
               Mangelen på bestemmelser om forældelsen af beføjelserne for de myndigheder, der er kompetente til ex officio at ansætte de mængder og perioder, med hensyn til hvilke der skal betales bidrag til prisudligningsordningen, må ses ud fra lovgiverens ønske om på dette område at give princippet om den fordelende retfærdighed forrang for retssikkerhedsprincippet. Denne ordning kræver nemlig for at kunne virke, at kontrollen dels med udgifterne, dels med grundlaget for bidragene først sker efterfølgende og vil kunne berigtiges lige til afslutningen af ordningens regnskaber (jf. sammendrag nr. 6, dom af 13. 7. 1965 — sag 111/63 — Sml. 1965 — 1968, s. 112).